Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
17 ส.ค. 2560

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลง 1.27 จุด (-0.08%) ปิดภาคเช้าที่ 1,566.25 จุด ด้วยมูลค่าการซื้อขาย 21,066.49 ลบ.
Most Positive Impact:  BH (+0.70 จุด), PTTGC (+0.68 จุด), ESSO (+0.24 จุด)
Most Negative Impact: U (-0.57 จุด), TRUE (-0.50 จุด), MTLS (-0.48 จุด)
แนวโน้มตลาดบ่าย
MTLS ปรับลงมาหนัก 6.52% หลังนักลงทุนเกิดความกังวลเกี่ยวกับตัว B/E ที่จะครบกำหนดชำระราวๆ 6 พันล้านบาท  (คิดเป็นประมาณ 20% ของหนี้สินรวม) และความกังวลว่า MTLS จะต้องมีการเพิ่มทุน ซึ่งทั้งหมดมองว่าเป็นเพียงแค่ข่าวลือที่ไม่มีมูลความจริง
KS Research มองเรื่องตัว B/E ไม่มีอะไรให้น่ากังวล เพราะ MTLS ยังเหลือวงเงินกู้กับธนาคารฯมากกว่า 5 พันล้านบาท โดย MTLS มีแผนที่จะลดสัดส่วนเงินกู้ระยะสั้นและไปเพิ่มระยะยาวอยู่แล้ว ดังจะเห็นจากสัดส่วนเงินกู้ระยะยาวเกิน 1 ปี ณ สิ้นงวด 2Q60 เพิ่มขึ้นมาที่ 51% จาก 36%
ณ สิ้นงวด 1Q60 สะท้อนว่า MTLS ดำเนินการจัดการความเสี่ยงด้วยการใช้แหล่งเงินทุนระยะยาวที่มีอัตราดอกเบี้ยคงที่แทนเงินกู้ระยะสั้นที่มีอัตราลอยตัว ซึ่งน่าจะทำให้สัดส่วนเงินกู้ระยะสั้นน่าจะลดต่ำลงเรื่อยๆ และด้วยขนาดของสินเชื่อที่ใหญ่กว่า 2.8 หมื่นล้านบาท มีระยะเวลาไถ่ถอนเฉลี่ย 1 – 1.5 ปี ทั้งหมดจึงทำให้ MTLS ไม่มีปัญหาเรื่องสภาพคล่องและการชำระหนี้ตัว B/E
ส่วนประเด็นการเพิ่มทุน MTLS ไม่มีแผนที่จะเพิ่มทุนใน 2 ปีนี้ เนื่องจากด้วยโครงสร้างเงินทุนในปัจจุบันบริษัทก็มีการเติบโตใน 3 ปีข้างหน้าเฉลี่ยปีละ 43% อยู่แล้ว นอกจากนั้นเมื่อไปดูสัดส่วนหนี้สินที่มีภาระดอกเบี้ยจ่ายต่อทุนยังอยู่ในระดับต่ำ 2.88 เท่า เท่านั้น ซึ่งยังต่ำกว่าระดับนโยบายของบริษัทที่ต้องการควบคุมอัตราส่วนไม่ให้เกิน 4 เท่า เพราะฉะนั้นจึงไม่มีความจำเป็นใดๆที่ MTLS ต้องทำการเพิ่มทุน
ระดับราคาหุ้น ณ ปัจจุบัน ถือว่ามี Valuation ที่น่าสนใจมาก PER เพียง 30 เท่า PBV 7.66 เท่า ต่ำที่สุดในรอบ 3 ปี ขณะที่มูลค่าพื้นฐานปัจจุบันอยู่ที่ 39 บาท มี Upside เปิดกว้างถึง 21.8% เป็นโอกาสในการเข้าเก็บสะสม
หุ้นแนะนำ : MTLS MEGA LH KCE JWD BLA
หุ้นเก็งกำไรระยะสั้น: TMT เป้าทำกำไรที่ 16.70 บาท ตัดขาดทุนที่ 15.20 บาท